Komisijos reglamentas (EB) Nr. 113/2002
2002 m. sausio 23 d.
iš dalies keičiantis Tarybos reglamentą (EB) Nr. 2223/96 dėl patikslintų išlaidų pagal paskirtį klasifikatorių
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. birželio 25 d. Tarybos reglamentą (EB) Nr. 2223/96 dėl Europos nacionalinių ir regioninių sąskaitų sistemos Bendrijoje [1] su paskutiniais pakeitimais, padarytais Europos Parlamento ir Tarybos reglamentu (EB) Nr. 2558/2001 [2], ir ypač jo 2 straipsnio 2 dalimi ir 3 straipsnio 2 dalimi,
kadangi:
(1) Reglamente (EB) Nr. 2223/96 pateikta pamatinė bendrų standartų, apibrėžimų, klasifikacijų ir apskaitos taisyklių sistema, skirta valstybių narių sąskaitoms sudaryti pagal Europos bendrijos statistinius reikalavimus, kad būtų galima gauti palyginamus valstybių narių rezultatus.
(2) Tarpsekretoriatinė nacionalinių sąskaitų darbo grupė (ISWGNA) patikslino, o Jungtinės Tautos 2000 metais išleido patikslintus išlaidų pagal paskirtį klasifikatorius, visų pirma - Valdymo funkcijų klasifikatorių (COFOG), Individualaus vartojimo išlaidų pagal paskirtį klasifikatorių (COICOP) ir Ne pelno institucijų, teikiančių paslaugas namų ūkiams, išlaidų pagal paskirtį klasifikatorių (COPNI).
(3) Todėl Reglamente (EB) Nr. 2223/96 pateiktus klasifikatorius reikia atitinkamai pakeisti.
(4) Šiame reglamente numatytos priemonės atitinka Statistikos programų komiteto nuomonę [3],
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2223/96 A priedas "Europos sąskaitų sistema (ESS) 1995" iš dalies keičiamas taip, kaip išdėstyta šio reglamento priede.
2 straipsnis
Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimtas Briuselyje, 2002 m. sausio 23 d.